
נוסח לא מתוקן

מושב שני
<פרוטוקול מס' 206>
מישיבת ועדת החוקה, חוק ומשפט
יום רביעי, כ"ז בסיון התשע"ד (25 ביוני 2014), שעה 9:00
<סדר היום:>
<תקנות המרכז לגביית קנסות, אגרות והוצאות (תיקון), התשע"ד-2013>
נכחו:

<חברי הוועדה:> 
דוד רותם – היו"ר
<מוזמנים:> 
	מרגנית לוי
	–
	עורכת דין, עוזרת ראשית - ייעוץ וחקיקה, משרד המשפטים

	ספי זינגר
	–
	עורך דין, מחק ייעוץ וחקיקה, משרד המשפטים

	ענת בהט - כהן
	–
	עורכת דין, אגף הסיוע המשפטי, משרד המשפטים

	יפעת שרפלר
	–
	עורכת דין, אגף הסיוע המשפטי, משרד המשפטים

	ענת הר אבן
	–
	עורכת דין, היועצת המשפטית, רשות האכיפה והגביה

	בלה דרגוניצקי
	–
	סגנית מנהל המרכז לגביית קנסות, רשות האכיפה והגביה

	אושרת דיין
	–
	עורכת דין, יועמ"ש, המרכז לגביית קנסות, רשות האכיפה והגביה

	אליז טל דורון
	–
	עורכת דין, הלשכה המשפטית, המרכז לגביית קנסות, רשות האכיפה והגביה

	ליז אזב מלסה
	–
	עורכת דין, הלשכה המשפטית, המרכז לגביית קנסות, רשות האכיפה והגביה

	רענן גלעדי
	–
	עורך דין, מנהל תחום בכיר – המשפט המינהלי, סנגוריה ציבורית


<ייעוץ משפטי: >
אלעזר שטרן
<מנהלת הוועדה:>
דורית ואג
<רישום פרלמנטרי:>
אסתר מימון
  <תקנות המרכז לגביית קנסות, אגרות והוצאות (תיקון), התשע"ד-2013>
<היו"ר דוד רותם:>
בוקר טוב, אנחנו נעסוק היום בתקנות המרכז לגביית קנסות, אגרות והוצאות (תיקון), התשע"ד-2013. מי רוצה להסביר לנו מה רוצים מאתנו?
<ענת הר אבן:>
אני אציג. אני מרשות האכיפה והגבייה. לפני שנתיים אישרנו את תיקון 13 לחוק המרכז לגביית קנסות שאפשר לרשמי המרכז להטיל הגבלות. במסגרת התיקון נקבע שאפשר לקבוע תקנות. אומנם יישום החוק כבר עובד, אבל את הטפסים לא קבענו בתקנות. אותם טפסים שאנחנו עושים בהם שימוש ונמצאו יעילים וטובים אנחנו מבקשים להסדיר, כמו כן אנחנו מבקשים להסדיר עניינים נוספים כמו עניין העיון וסמכות ההשגה שנפרט בהמשך. 
מטבע הדברים, מאחר שיש פה חייב שרואה רשם לענייני מרכז ומגיש בקשות גם ביקשנו להסדיר את כל הליך הגשת הבקשות, צורת הגשת הבקשות, הזכות לקבלת תגובה מהמרכז, וניכנס לכל העניינים האלה במסגרת הקראת התקנות.

<היו"ר דוד רותם:>
למה הסיוע המשפטי מתנגד לכם?

<ענת הר אבן:>
עם הסנגוריה הציבורית דיברנו, כבר אין להם התנגדויות, יש להם שתי הערות.
<היו"ר דוד רותם:>
אין פה מהסנגוריה הציבורית.

<אלעזר שטרן (יועץ משפטי):>
הם בדרך.

<ענת הר אבן:>
הם בדרך, הם גם דיברו עם אלעזר. 

	תיקון תקנה 1
	1. 
	בתקנות המרכז לגביית קנסות, אגרות והוצאות, התשנ"ו-1996  (להלן - התקנות העיקריות), בתקנה 1 לתקנות העיקריות - 

	
	
	(1) לפני ההגדרה "המנהל" יבוא:

	
	
	
	""הגבלות"- הגבלות על חייב לחוק המוטלות לפי סעיף 7א לחוק;" 

	
	
	(2) אחרי ההגדרה "המרכז" יבוא:

	
	
	
	""הרשם" - הרשם לענייני המרכז כמשמעותו בסעיף 6א(א) לחוק;"

	
	
	(3)
 אחרי ההגדרה "חוק ההוצאה לפועל" יבוא:

	
	
	
	  ""לשכת הוצאה לפועל"- לשכה ששר המשפטים קבע לפי סעיף 6א לחוק שרשמי הוצאה לפועל שבה ישמשו גם כרשמי המרכז;" 

	
	   
	(4) אחרי ההגדרה "פקודת המסים" יבוא:

	
	 
	
	""פרטים בדבר יכולת" - פרטים בדבר נכסים, ההכנסות ומקורותיהם,  ההוצאות והחובות של החייב ושל בן-זוגו ושל ילדיו הקטינים או ילדיו הבגירים הסמוכים על שולחנו; פרטים בדבר תאגידים שבשליטת החייב או בשליטת בן זוגו; פרטי חשבונות הבנק של החייב ושל בן זוגו הגר עמו, פרטים ומסמכים בדבר מצבו הבריאותי של החייב, פרטים על הוצאות החייב על נסיעות מחוץ לישראל וכן כל פרט או מסמך אחר שיש בו כדי להוות ראיה בדבר מצבו הכלכלי של החייב ויכולתו לשלם את החוב;"

	
	
	(5) ההגדרה "תקנות החברות בדבר כונסי נכסים" - תימחק.


יש לזה התייחסות גם בהמשך, אז אני אסביר כבר עכשיו שבעת התקנת התקנות הותנה שכר קונס הנכסים לפי תקנות החברות. מאחר שכל הליך הכינוס, בהתאם לתיקון 13, מתנהל בפני רשמי ההוצאה לפועל, שהם רשמי המרכז, רק סביר לקבוע שהשכר יהיה שכר זהה לשכר הקונסים במסגרת ההוצאה לפועל שלא קבוע בשום מקום, אלא הוא פרי הפסיקה והוא בין 6% ל-10%, לכן ביקשנו להשמיט את ההפניה לתקנות שאינן רלוונטיות.
תיקון תקנה 10. תקנה 10 מפרטת את כל הטפסים שהמרכז לגביית קנסות משתמש בהם, לנוכח הוספת הטפסים ושינוים אנחנו משנים את תקנה 10, ואני אקרא.

	
	
	(1)
	בפסקה (1) במקום "טפסים 2, 2א או 2ב שבתוספת לפי העניין" יבוא "טופס 2".


למעשה עד עתה היו טפסים שונים לכל מיני סוגים של חוב. המרכז התייעל והוא שולח דרישה אחת אחודה לכלל הטפסים שכלל ההוראות בדבר האפשרויות של החייב לפנות ולשלם מצויות באותה דרישה. בשלב השני המרכז לגביית קנסות שולח את הדרישה השנייה, אז גם את זה תיקנו.
	
	
	(2)
	בפסקה (2) במקום המילה "טפסים 3, "3א ו-3ב שבתוספת לפי העניין" יבוא "טופס 3".


טופס 13 מסדיר את האפשרות של מנהל המרכז להודיע לחייב על זה שהוא מתכוון לפתוח בהליכי כינוס נכסים, אז תיקנו את הסעיף, כי בעבר האפשרות היתה לפנות רק לבית משפט וכעת האפשרות היא לפנות לרשם לענייני המרכז, לכן תיקנו.
	
	
	(3)
	בפסקה (12) במקום "...כוונה למכור את נכסי המקרקעין שלו וכן בדבר זכותו לבור נכס מקרקעין מבין שאר נכסיו, שיוצא למכירה, לפי סעיף 8(3) לפקודת המסים" יבוא: "על כוונת המנהל לפנות לרשם לענייני המרכז לבקשו לפתוח בהליכים לשם כינוס נכסי החייב לשם מכירתם, לצורך כיסוי חובו של החייב".


בהתאם לתיקון 13 החייב יכול לקבל מידע בכל לשכת הוצאה לפועל. התקנו לצורך זה טופס.

	
	
	(4)
	אחרי פסקה (15) יבוא:

	
	
	
	"(16) בקשה לקבלת מידע לפי סעיף 6א(ג) לחוק תהיה ערוכה לפי טופס 17 שבתוספת;


טופס 18 מסדיר את עניין מינוי כונס הנכסים, את בקשת המנהל למנות כונס נכסים.

	
	
	
	(17) בקשת המנהל למינוי כונס נכסים לפי סעיף 7 לחוק תהיה ערוכה לפי טופס 18 שבתוספת;

	
	
	
	(18) הודעה על הטלת הגבלות לפי סעיף 7א(ד) לחוק תהיה ערוכה לפי טופס 19 שבתוספת;

	
	
	
	(19)הודעה בדבר חידוש הגבלה לפי סעיף 7ג(ג)(2) לחוק תהיה ערוכה לפי טופס 20 שבתוספת;

	
	
	
	(20) התראה בדבר הטלה מחדש של הגבלה לפי סעיף 7ג(ג)(3) לחוק תהיה ערוכה לפי טופס 21 שבתוספת;  

	
	
	
	(21) הודעה על ביטול הגבלה לפי סעיף 7ג(ה) לחוק תהיה ערוכה לפי טופס 22 שבתוספת;

	
	
	
	(22) בקשה לדחיית מועד תשלומו של חוב, פריסת החוב לתשלומים או הפחתת תוספת הפיגורים, לפי סעיף 7ד לחוק תהיה ערוכה לפי טופס 23 שבתוספת;

	
	
	
	(23) הזמנה לדיון בבקשה להטלת הגבלות תהיה ערוכה לפי טופס 24 שבתוספת;

	
	
	
	(24) בקשת חייב לביטול הגבלה תהיה ערוכה לפי טופס 25 לתוספת."


כעת אנחנו עוברים לתיקון תקנה 12, שעוסקת במינוי כונס נכסים. מאחר שכעת מי שעושה את כינוס הנכסים, כפי שהסברתי, הוא רשם ההוצאה לפועל, היה צרוך לתקן את התקנה. אני קוראת.
	תיקון תקנה 12
	1. 3.
	בתקנה 12 לתקנות העיקריות- 

	
	
	(1)
	בתקנת משנה (א), המילים "תוגש בהמרצת פתיחה; מגיש הבקשה יהיה פטור מהגשת תצהיר התומך בבקשתו, אם צורפו לבקשה פסק דין או החלטה של בית משפט. הבקשה" - ימחקו, ובסופה יבוא "הבקשה תוגש לפי טופס 18 שבתוספת".


אנחנו מציעים להחיל בפרט 2 הוראות מפרק ד בתקנות ההוצאה לפועל.

	
	
	(2)
	במקום תקנת משנה (ב) יבוא: 
"(ב) על מינויו ופעולתו של כונס הנכסים יחולו הוראות פרק ד' וכן תקנות 80 עד 91 בפרק ו', למעט תקנת משנה 80(ב), לתקנות ההוצאה לפועל  בשינויים המחויבים". 


אני רק אסביר שלפי תקנת משנה 80(ב) זוכה לא יכול להתמנות ככונס נכסים בעצמו כשמדובר בהליכי הוצאה לפועל, אבל כשמדובר - - -

<היו"ר דוד רותם:>
יש עכשיו הצעת חוק חדשה של חבר הכנסת איתן כבל, שיהיה מאגר של כונסי נכסים, שבכלל בא כוח הזוכה לא ימונה לכונס נכסים.

<ענת הר אבן:>
זה יחסוך לנו מכרזים. נראה את הצעת החוק ונשקול את עמדתנו. עוד לא ראיתי אותה. תודה על ההפניה.

	
	
	(3)
	תקנת משנה (ג) – בטלה;


היא זאת שמפנה לתקנות החברות, שכר כונסי נכסים, שעליהן דיברנו בסעיף ההגדרות.
	
	
	(4)
	בתקנת משנה (ד) במקום "בית המשפט" יבוא "הרשם". במקום "לבית המשפט" יבוא "לרשם".


השינויים האלה נוכח המעבר הגיאוגרפי של בקשת כינוס הנכסים לרשם ההוצאה לפועל.
סעיף 8 לחוק מאפשר למרכז לגביית קנסות לפנות בבקשה לעיכוב יציאה מן הארץ. במסגרת ההגבלות אנחנו מאפשרים גם הגבלת עיכוב יציאה, ולכן נוצר הצורך לאבחן את האמור בתקנה הזאת לנוכח השינוי.

	תיקון תקנה 13 
	1. 6.
	בתקנה 13(א) לתקנות העיקריות, אחרי "מן הארץ" יבוא "שהוגשה לבית המשפט לפי סעיף 8 לחוק".


כך מובהר שתקנה 13 עוסקת בבקשות שמוגשות לבית המשפט.

אנחנו מוסיפים את תקנות 14 עד 20, שמסדירות את כל הפרוצדורה של אופן הגשת הבקשה להגבלות והפנייה של החייב בבקשות שונות. אני אקרא.
	הוספת תקנות 14 עד 20
	1. 7.
	 אחרי תקנה 13 לתקנות העיקריות יבוא: 

	
	
	"הגבלות על החייב וביטולן 
	 14
	נכנסה לתוקף הגבלה, תישלח הודעה על כך לחייב ולגורמים המפורטים בצו ההגבלה; הודעה כאמור תישלח בכל דרך לרבות באמצעות תקשורת בין מחשבים; בהודעה כאמור יצוינו שם החייב ומספר תעודת הזהות שלו, מספר ההליך שבו הוטלה ההגבלה, מועד הטלת ההגבלה ותאריך פקיעתה אם קבע הרשם.  

	
	
	הגשת בקשות לרשם
	15
	(א) כל בקשה, של חייב או בא כוחו זולת אם נעשתה תוך שמיעת החייב בפני הרשם, תהיה בכתב, חתומה בידי החייב או בא כוחו, ותוגש לפקיד בלשכה. 

	
	
	
	
	(ב) בקשה לדחיית מועד תשלום חוב, פריסה או הפחתת תוספת פיגורים  לרשם תוגש  לפי טופס מספר 23 שבתוספת ויצוין הסעד המבוקש ולפי הצורך תירשם תמצית הבקשה במקום המיועד לכך בטופס.  

	
	
	
	
	(ג) בקשת חייב להשהות הליך או להימנע מנקיטתו תהיה ערוכה בכתב; אם הבקשה מתבססת על העדר יכולת כלכלית של החייב יפורטו בה פרטים בדבר יכולת ככל שהם נוגעים לבקשה ונדרשים לתמיכה בה; הרשם רשאי להורות על הגשת תצהיר התומך בבקשה.

	
	
	
	
	(ד)בבקשת החייב יפורטו, נוסף על האמור בתקנת משנה (ב), כתובת למשלוח דברי דואר, מענו המדויק האחרון של החייב, מספר המיקוד ואם טרם נקבע מספר מיקוד יצוין הדבר במפורש, ואם ניתן גם מספר טלפון נייד. 


תקנת משנה (ה) מסדירה את אופן הדיון בבקשה, לרבות הזמנים והמועדים לקבלת תגובת המרכז או היעדר הצורך בקבלת עמדת המרכז, ואני אקרא.
	
	
	
	
	(ה) הגיש החייב או צד שלישי בקשה לרשם יחולו הוראות אלה:
(1) יקבע הרשם במידת הצורך את המועד שבו ימסור המרכז את תגובתו לבקשה, זולת אם החליט לדחותה; לא הגיב המרכז במועד שנקבע לו, רשאי להחליט הרשם בלא תגובת המרכז.
(2) ראה הרשם כי השהיית הדיון עד לקבלת עמדת המרכז עלולה לגרום נזק שאין לו תקנה או נזק חמור, לחייב או לצד שלישי, רשאי הוא מטעמים מיוחדים שירשמו, להחליט בבקשה אף לפני קבלת תגובת המרכז; העתק מהחלטת הרשם יישלח למרכז; המרכז או אדם אחר הרואה עצמו נפגע על ידי ההחלטה, רשאי לבקש את ביטולה או שינויה מהרשם תוך שבעה ימים מהיום שבו הומצא לו העתק מההחלטה.


תקנה 16 באה להסדיר את אופן הגשת הבקשה להסדר חוב. מוצע כי בקשה כזאת החייב יגיש עם אסמכתאות, ואני אקרא.
	
	
	הגשת בקשה להסדר חוב לפי סעיפים 5ב או 5ג לחוק
	16
	(א) בבקשה לפריסת חוב או דחיית מועד תשלומו, לפי סעיף 5ב לחוק, או בקשה להפחתת תוספת פיגורים לפי סעיף 5ג לחוק יפורטו פרטים בדבר יכולת ככל שהם נוגעים לבקשה ונדרשים לתמיכה בה ויצורפו לה אסמכתאות התומכות בבקשה; ניתן להגיש את הבקשה לפי טופס מספר 23. 


מרבית הבקשות שמוגשות למרכז מוגשות ללא אסמכתאות ואנחנו מבקשים לקצר את הזמנים כך שתישלח הודעה לחייב שהוא צריך לצרף אסמכתאות.

	
	
	
	
	(ב) המבקש יצרף לבקשתו אסמכתאות לאימות בקשתו אם ישנן; לא צורפו לבקשה האסמכתאות הנדרשות לא תידון הבקשה ותישלח לחייב הודעה מאת המרכז על כך שלא ניתן לדון בבקשה ללא אסמכתאות.


אנחנו מבקשים בתקנה 17 - - -

<היו"ר דוד רותם:>
מי בודק אם האסמכתאות טובות?

<ענת הר אבן:>
הרבה פעמים הוא פשוט לא מצרף בכלל אסמכתאות. הוא מגיש בקשה, מכתב, שהוא מבקש להפחית ולא כותב למה. עד עכשיו זה היה עובר לבעל הסמכות, היה עובר שרשרת של אנשים. אנחנו מציעים שברגע שזה מגיע, והפקיד שפותח את המכתב רואה שלא מצורף לזה דבר, פשוט הוא יודיע: אנא צרף מסמכים, כדי שאפשר יהיה לדון בבקשה לגופה, כי בשלב שלא מצורף אליה דבר לא ניתן לאמת שום דבר שעולה מהבקשה.

תקנות 17 ו-18 מסדירות עניינים של עיון חוזר והשגה, ואני אקרא.

	
	
	עיון חוזר
	17
	(א)
	ניתנה החלטה בעניין פריסת חוב או דחייתו לפי סעיף 5ב לחוק או בעניין מתן פטור מתשלום תוספת פיגורים לפי סעיף 5ג לחוק (בתקנה זו – ההחלטה), רשאי החייב לפנות  למנהל המרכז או לעובד המדינה שנתן את ההחלטה, לפי העניין, בבקשה לעיון חוזר אם נתגלו עובדות שלא היו מונחות בפני מקבל ההחלטה או נשתנו נסיבות, והדבר עשוי לשנות את ההחלטה הקודמת.


בתקנת משנה (ב) הסנגוריה הציבורית ביקשה להוסיף בסוף התקנה את המילה "רשאי", ואני אקרא.

	
	
	
	
	(ב)
	בבקשה לעיון חוזר יפרט החייב את העובדות החדשות או את הנסיבות שהשתנו ושבשלן הוא מבקש עיון חוזר; בקשה לעיון חוזר שלא יפורטו בה העובדות החדשות או הנסיבות שהשתנו, רשאי המרכז למחוק אותה על הסף.


תקנה 18 עוסקת בעניין השגה.

	
	
	השגה
	18
	(א)
	חייב שניתנה בעניינו החלטה לפי סעיפים 5ב ו-5ג לחוק או לפי תקנה 17, רשאי להשיג עליה בפני מנהל רשות האכיפה והגביה או מי שהוא הסמיך לכך.


גם פה היתה הערה של הסנגוריה הציבורית שאנחנו מקבלים.

	
	
	
	
	(ב)
	השגה כאמור בסעיף קטן (א) תוגש בתוך 30 ימים מיום שהומצאה לחייב ההחלטה; מנהל רשות האכיפה והגבייה רשאי להאריך מועד זה מטעמים שיירשמו.


תקנה 19 עוסקת בהמצאת כתבי בית דין ומשלוח כתבי דואר על המרכז. בתקנות ההוצאה לפועל יש תקנות שמסדירות את אופן המשלוח וחזקות ההמצאה למיניהן. כמובן זה חל בשינויים המחויבים רק על מסמכים שאין לגביהם הוראות מפורשות, למשל, ואני אציין, הדרישה השנייה נשלחת לפי סעיף 5 לחוק המרכז, על-פי פרק ל"ב לתקנות סדר הדין האזרחי, אז כמובן כך זה ימשיך להישלח. כמובן שהתקנה הזאת תחול רק על יתר המסמכים.

	
	
	המצאת כתבי בי-דין ומשלוח כתבי דואר על ידי המרכז
	19
	על המצאות כתבי בי דין ומסמכים שונים ששולח המרכז יחולו ההוראות הקבועות בתקנות 24 ו-25 לתקנות ההוצאה לפועל, בשינויים המחויבים.


<רענן גלעדי:>
אם אפשר לעניין הדרישה השלישית רק לציין - - -
<ענת הר אבן:>
אני אציין. בעקבות "הלכת גוסקוב" שנידונה בעליון, פרי הסדר פסיקה, נשלחת היום התראה נוספת, שהיא עדיין לא מוסדרת בחוק היום, ועל כן אנחנו לא יכולים להתייחס אליה בתקנות, שעניינה הודעה לחייב על כך שההליך של מאסר חלף קנס עומד להיות מופעל על-ידי המרכז. לפעמים יש פרק זמן ארוך בין הזמן שבו ניתן גזר הדין לבין הזמן שבו מופעלת פקודת המאסר. על-פי פסק הדין וההסדרים שהגענו אליהם אנחנו שולחים התראה נוספת, התראה שלישית במספר שנשלחת לחייב, וההתראה הזאת נשלחת על-ידינו במסירה אישית לחייב, והסנגוריה הציבורית ביקשה שנספר על זה. התקנה הזאת בשלב הזה בוודאי לא חלה על - - -

<היו"ר דוד רותם:>
לא צריך להכניס את זה לתקנות, זה נאמר על-ידי הבורא.

<ענת הר אבן:>
בסדר, רענן? עוד משהו?

<רענן גלעדי:>
תודה.

<ענת הר אבן:>
תקנה 20 מבקשת להסדיר את אופן ההחזרים שמבצע המרכז ולהחיל את תקנות הפיקדונות שחלות גם על בית משפט וגם על ההוצאה לפועל באופן שיובהר שגם על החזרים שמבצע המרכז חלים ההסדרים שיש בתקנות האלה, ואני אקרא.
	
	
	החזרים
	20
	נידרש המרכז להחזיר סכום לזכאי, יוחזר סכום זה לפי תקנות בתי המשפט ולשכות ההוצאה לפועל (החזרת פקדונות וקנסות) התשמ"א-1981."


תיקון התוספת עוסק בטפסים שונים. אלעזר, נקרא רק את התיקונים?
<דורית ואג:>
את הטפסים לא צריך.

<היו"ר דוד רותם:>
את הטפסים לא צריך, עברנו אליהם.

<ענת הר אבן:>
עברנו על הטפסים, יש שינויים שסוכמו בנוסח המשפטי ונעביר אותם בנוסחים. לרבות השינוי בטופס 19 – נכון, אלעזר? לא צריך להקריא?
<היו"ר דוד רותם:>
כן. מה שהייעוץ המשפטי אישר לא צריך להביא פעם נוספת.

<ענת הר אבן:>
אני עוברת לתקנה 8, שעניינה תחילה.

	תחילה
	8.
	תחילתן של תקנות אלה 30 ימים מיום פרסומן.


<היו"ר דוד רותם:>
האם מישהו רוצה להעיר? הסנגוריה?
<רענן גלעדי:>
לא. הגענו להבנות עם רשות האכיפה והגבייה.

<היו"ר דוד רותם:>
יוצא מן הכלל. תודה רבה. אם כך, אני צריך להצביע על התקנות.

הצבעה

בעד התקנות – פה אחד
תקנות המרכז לגביית קנסות, אגרות והוצאות (תיקון), התשע"ד-2013, אושרו.
<ענת הר אבן:>
תודה רבה.

<היו"ר דוד רותם:>
עכשיו תבואנה תקנות כמו בוועדת הכספים, שאני עושה תקנות לבד.
<קריאה:>
כבר 09:20, לא 09:01.

<אלעזר שטרן (יועץ משפטי):>
כבר 09:25 כמעט.

<היו"ר דוד רותם:>
זה בסדר, הייתי עושה את זה גם ב-09:01.

<הישיבה ננעלה בשעה 09:20.>
